טאר המנצחת

טאר המנצחת (באנגלית: Tár) הוא סרט דרמה פסיכולוגית משנת 2022 שכתב וביים טוד פילד, בכיכובה של קייט בלאנשט. הסרט עוקב אחר המנצחת הבדיונית לידיה טאר. צוות השחקנים כולל את נינה הוס, נעמי מרלן, סופי קאוור, ג'וליאן גלובר, אלן קורדונר ומארק סטרונג. "טאר המנצחת" הוקרן בבכורה בפסטיבל הסרטים של ונציה בספטמבר 2022, שם זכתה בלאנשט בגביע וולפי לשחקנית הטובה ביותר. הסרט הופץ במספר בתי קולנוע מוגבל בארצות הברית ב-7 באוקטובר 2022, לפני שיצא לאקרנים ב-28 באוקטובר על ידי Focus Features. "טאר המנצחת" נבחר לסרט הטוב ביותר של השנה על ידי חוג מבקרי הקולנוע של ניו יורק, איגוד מבקרי הקולנוע של לוס אנג'לס והאגודה הלאומית למבקרי קולנוע, והפך לסרט השביעי בלבד בהיסטוריה שמוכתר על ידי שלוש קבוצות המבקרים הבכירות במדינה, מה שנקרא "טריפקטה". הוא נבחר לסרט הטוב ביותר של השנה על ידי יותר מבקרים מאשר כל סרט אחר שיצא ב-2022 - בין היתר: ואניטי פייר, הגרדיאן, מגזין וראייטי, הוליווד ריפורטר, Screen Daily, אנטרטיימנט ויקלי והסקר השנתי של IndieWire מתוך 165 מבקרים בכל העולם. מכון הסרטים האמריקני בחר בו כאחד מעשרת הסרטים הטובים ביותר של השנה, ו"טאר המנצחת" נבחר לסרט הטוב ביותר של השנה על ידי חוג מבקרי הקולנוע בלונדון, כאשר פילד נבחר לבמאי הטוב ביותר ובלאנשט לשחקנית הטובה ביותר של השנה. בטקס פרסי גלובוס הזהב ה-80, בלאנשט זכתה בשחקנית הטובה ביותר בסרט - דרמה, בעוד הסרט היה מועמד לסרט הטוב ביותר - דרמה ולתסריט הטוב ביותר. בטקס פרסי בחירת המבקרים ה-28, בלאנשט זכתה בפרס השחקנית הטובה ביותר, והילדור גואנדוטיר זכתה בפסקול הטוב ביותר . בפרסי האקדמיה הבריטית ה-76, הסרט קיבל חמש מועמדויות. לפרסי האוסקר ה-95, "טאר המנצחת" קיבל שש מועמדויות: הסרט הטוב ביותר, הבמאי הטוב ביותר והתסריט המקורי הטוב ביותר לפילד, השחקנית הטובה ביותר עבור בלאנשט, כמו גם הצילום הטוב ביותר והעריכה הטובה ביותר. לידיה טאר היא פסנתרנית אמריקאית, אתנומוזיקולוגית, מלחינה והמנצחת הראשית הראשונה של הפילהרמונית של ברלין. הסרט עוקב אחרי ניסיונה להשלים את הקלטת הסימפוניה החמישית של מאהלר, כאשר שדים מן העבר צפים ומאיימים על המשך הקריירה שלה. קייט בלאנשט בתור לינדה טאר/לידיה טאר, מלחינה-מנצחת מפורסמת ברמה עולמית נינה הוס בתפקיד שרון גודנוב, כנרית ראשונה ואשתה של לידיה נעמי מרלן בתפקיד פרנצ'סקה לנטיני, העוזרת של לידיה סופי קאוור בתור אולגה מטקינה, צ'לנית רוסייה צעירה ג'וליאן גלובר בתפקיד אנדריס דייוויס, קודמה בתפקיד של לידיה אלן קורדונר בתור סבסטיאן בריקס, עוזר המנצח של לידיה מארק סטרונג בתפקיד אליוט קפלן, בנקאי השקעות, מנצח חובב ומנהל תוכנית המלגות של לידיה סילביה פלוט בתור קריסטה טיילור, חברה לשעבר בתוכנית המלגות לניצוח של לידיה אדם גופניק בתור עצמו, המראיין של לידיה בפסטיבל ניו יורקר מילה בוגוייביץ' בתור פטרה, בתן המאומצת של לידיה ושרון. לי סלרס בתור טוני טאר, אחיה של לינדה/לידיה סידני למון בתור וויטני ריס, מעריצה של לידיה באפריל 2021 הוכרז שקייט בלאנשט תככב ותפיק את הסרט, שייכתב ויביים טוד פילד. בהצהרה שליוותה את הטריילר באוגוסט 2022, פילד אמר שהוא כתב את התסריט במיוחד עבור בלאנשט, ושאם היא הייתה אומרת לא, "[זה] לעולם לא היה רואה אור". ג'ון מאוצ'רי שימש כיועץ לתסריט של פילד, ובמיוחד עזר לדייק את הערותיה של לידיה טאר על מוזיקה קלאסית ומוזיקאים. בספטמבר 2021, נינה הוס ונעמי מרלן הצטרפו לצוות השחקנים, והילדור גואנדוטיר הצטרפה כמלחינה של הסרט. הצילומים החלו באוגוסט 2021 בברלין. בראיון ל"גרדיאן" באוקטובר חשף מארק סטרונג כי סיים לצלם סצנות לסרט. בנובמבר דווח שסופי קאוור, ג'וליאן גלובר, אלן קורדונר וסילביה פלוט הצטרפו לצוות השחקנים. קאואר היא צ'לנית קלאסית ממוצא בריטי-גרמני שלמדה באקדמיה המלכותית למוזיקה. כל המוזיקה הוקלטה בהופעה חיה על הסט, כולל נגינת הפסנתר של בלאנשט, הצ'לו של קאוור והופעות הפילהרמונית של דרזדן. טאר המנצחת הוקרן בבכורה בפסטיבל הסרטים של ונציה ה-79 ב-1 בספטמבר 2022, ולראשונה בצפון אמריקה בפסטיבל הסרטים טלורייד ב-3 בספטמבר 2022. הסרט יצא לאקרנים באופן מוגבל ב-7 באוקטובר 2022, ולאחר מכן הורחב להפצה רחבה ב-28 באוקטובר. אלבום קונספט שוחרר ב-21 באוקטובר 2022, הכולל את הפרטיטורה של הילדור גודנאדוטיר עם התזמורת העכשווית של לונדון בניצוחו של רוברט איימס, וכן חזרה על הסימפוניה החמישית של גוסטב מאהלר בניצוח של בלאנשט על הפילהרמונית של דרזדן. הצ'לנית סופי קאוור נשמעת באלבום גם מנגנת את הקונצ'רטו לצ'לו של אלגר, ביחד עם התזמורת הסימפונית של לונדון בניצוחה של נטלי מורי ביל. בשבוע שהסתיים ב-5 בנובמבר 2022, אלבום הקונספט "טאר המנצחת" עמד בראש מצעד האלבומים המסורתיים הקלאסיים של מגזין בילבורד, לפני אלבומים של הפילהרמונית של ברלין האמיתית. נכון ל-6 בפברואר 2023, טאר המנצחת הכניס 6.4 מיליון דולר בארצות הברית ובקנדה ו-4.1 מיליון דולר במדינות אחרות, סכום של 10.5 מיליון דולר ברחבי העולם. טאר המנצחת זכה לשבחי ביקורת נרחבים עם יציאתו. הסרט מחזיק בדירוג של 91% באתר הביקורות Rotten Tomatoes בהתבסס על 310 ביקורות מבקרים, עם דירוג ממוצע של 8.3/10. לפי הקונצנזוס של האתר, "בהובלת המנגינה הנמרצת של ההופעה המושלמת של קייט בלאנשט, טאר המנצחת מנגן בצורה מבריקה על הצד הבלתי נסבל של הכוח הנובע מתהילה." Metacritic, המשתמש בממוצע משוקלל, העניקה לסרט ציון של 92 מתוך 100, בהתבסס על 59 מבקרים, מה שמצביע על "הערכה אוניברסלית". קהלים שנסקרו על ידי PostTrak העניקו לסרט ציון חיובי כולל של 72%, כאשר 42% אמרו שהם בהחלט ימליצו עליו. הנשיא לשעבר ברק אובמה מנה את טאר המנצחת עם הסרטים המובילים שלו לשנת 2022. מרטין סקורסזה שהעניק את פרס הסרט הטוב ביותר של השנה לפילד בטקס פרסי מבקרי הקולנוע של ניו יורק 2022, שיבח את העשייה הקולנועית של פילד באומרו, "העננים התרוממו כשחוויתי את סרטו של טוד, טאר המנצחת". מדיה וקבצים בנושא טאר המנצחת בוויקישיתוף אתר האינטרנט הרשמי של טאר המנצחת (באנגלית) "טאר המנצחת", במסד הנתונים הקולנועיים IMDb (באנגלית) "טאר המנצחת", באתר AllMovie (באנגלית) "טאר המנצחת", באתר Rotten Tomatoes (באנגלית) "טאר המנצחת", באתר Metacritic (באנגלית) "טאר המנצחת", במסד הנתונים הקולנועיים KinoPoisk (ברוסית) תסריט הסרט הרשמי ביקורות יאיר רוה, סימפוניה בלתי גמורה: "טאר המנצחת" הוא סרט מכשף, באתר כלכליסט, 6 בפברואר 2023 יעל שוב, "טאר – המנצחת" מועמד לשישה אוסקרים. מגיעים לו גם עשרה באתר Time Out תל אביב, 8 בפברואר 2023 Zack Sharf, 33 Great Movies That Flopped at the Box Office, וראייטי, ‏24 במרץ 2023 Anthony D'Alessandro, Todd Field-Cate Blanchett Movie ‘Tár’ Sets 2022 Release & Adds Nina Hoss, Noémie Merlant, Mark Strong, Others, Deadline, ‏2021-11-24 (באנגלית אמריקאית) Clayton Davis, Cate Blanchett, Ke Huy Quan and ‘Tár’ Win National Society of Film Critics, Completing Rare Major Critics Awards Trifecta, Variety, ‏2023-01-07 (באנגלית אמריקאית) Christian Blauvelt, 2022 Critics Poll: The Best Films and Performances, According to 165 Critics from Around the World, IndieWire, ‏2022-12-12 (באנגלית) Christian Zilko, London Critics’ Circle Film Awards: ‘TÁR’ Takes Top Prize, ‘Banshees of Inisherin’ Dominates Acting Categories, IndieWire, ‏2023-02-05 (באנגלית) Joyce Eng, Cate Blanchett joins elite group of 8-time Oscar nominees with Best Actress bid for ‘TÁR’, GoldDerby, ‏2023-01-24 (באנגלית אמריקאית) Scott Roxborough, ‘Tár’ Star Nina Hoss on Her Way into Her Character’s Psyche: “She Enjoys the Power and the Privilege”, The Hollywood Reporter, ‏2022-12-08 (באנגלית אמריקאית) Beatrice Verhoeven, ‘Tár’ Breakout Noemie Merlant on What She Learned From Working With “Fantastic” Cate Blanchett, The Hollywood Reporter, ‏2022-12-26 (באנגלית אמריקאית) Carole Horst, Musician/Actor Sophie Kauer Thought ‘Tár’ Would Be a Great Way to Showcase the Emotion of Classical Music, Variety, ‏2023-01-10 (באנגלית אמריקאית) מהדהד את איש העסקים והמלחין החובב גילברט קפלן Mike Fleming Jr, Cate Blanchett, Todd Field Team On ‘TAR’ For Focus Features, Deadline, ‏2021-04-12 (באנגלית אמריקאית) Ryan Lattanzio, ‘In the Bedroom,’ ‘Little Children’ Director Todd Field Sets First Film in 15 Years, Starring Cate Blanchett, IndieWire, ‏2021-04-12 (באנגלית) Leonard Pearce, Cate Blanchett is a Musical Force in the New Trailer for Todd Field’s TÁR, ‏2022-08-25 (באנגלית אמריקאית) "Cate Blanchett on 'Tár' role: 'Music is often the starting point for me'". Washington Post (באנגלית אמריקאית). ISSN 0190-8286. נבדק ב-2023-02-08. Jordan Raup, Nina Hoss and Noémie Merlant Join Cate Blanchett in Todd Field’s TAR, ‏2021-09-08 (באנגלית אמריקאית) Director Todd Field’s ‘TAR’ Starring Cate Blanchett Starts Production; Field’s First Film in Over 15 Years, World of Reel (באנגלית אמריקאית) Cocozza, Paula; @CocozzaPaula (2021-10-28). "Mark Strong on acting, insecurity and life without a father: 'I got angry as I got older. It took years to fix'". The Guardian (באנגלית בריטית). ISSN 0261-3077. נבדק ב-2023-02-08. Kulmag Live - Sophie Kauer, www.kulmag.live Sophie Kauer on working with Cate Blanchett in TÁR, Digital Trends, ‏2022-10-28 (באנגלית) Biennale Cinema 2022 | Tár, La Biennale di Venezia, ‏2022-07-01 (באנגלית) Telluride Awards Analysis: ‘Tar’ Star Cate Blanchett Looks Oscars-Bound for One of Her Most Impressive Turns, MSN (באנגלית אמריקאית) https://twitter.com/tarmovie/status/1572721073321562112, Twitter Kristian Gonzales, ‘TÁR’ Concept Album, Featuring Hildur Guðnadóttir and Cate Blanchett, Will Arrive in October, uDiscover Music, ‏2022-09-11 (באנגלית אמריקאית) TÁR (2022) - Financial Information, The Numbers Tár, Box Office Mojo Tár (באנגלית), נבדק ב-2023-02-08 TÁR, נבדק ב-2023-02-08 Anthony D'Alessandro, ‘Black Adam’ Flies To $111M+ During Sluggish Halloween Weekend – Sunday Box Office, Deadline, ‏2022-10-30 (באנגלית אמריקאית) Zack Sharf, Barack Obama’s 17 Favorite Movies of 2022 Include ‘Top Gun: Maverick,’ ‘Emily the Criminal’ and ‘The Woman King’, Variety, ‏2022-12-23 (באנגלית אמריקאית) Zack Sharf, Martin Scorsese: The ‘Clouds Lifted‘ on Cinema’s ‘Dark Days’ After I Watched ’Tár’, Variety, ‏2023-01-05 (באנגלית אמריקאית)